UZNESENIE VLÁDY SLOVENSKEJ REPUBLIKY
č. 
z 

k návrhu na uzavretie Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom a Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou, Rumunskom o pristúpení Bulharskej republiky a Rumunska k Európskej únii

Číslo materiálu:		
Predkladateľ:	minister zahraničných vecí 	
Vláda
A.	súhlasí
A.1.	s uzavretím Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom a Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou, Rumunskom o pristúpení Bulharskej republiky a Rumunska k Európskej únii (ďalej len „zmluva“),
A.2.	s tým, že jej zmluva nebude po podpise znovu predložená;
B.	odporúča
prezidentovi Slovenskej republiky
B.1.	splnomocniť ministra zahraničných vecí a štátneho tajomníka Ministerstva zahraničných vecí Józsefa Berényiho na podpis zmluvy s výhradou ratifikácie,

B.2.	ratifikovať podpísanú zmluvu po vyslovení súhlasu Národnej rady SR,	

Národnej rade Slovenskej republiky
B.3	rozhodnúť o tom, že ide o zmluvu, ktorá má podľa článku 7 ods. 5 Ústavy SR prednosť pred zákonmi;
C.	poveruje
predsedu vlády
C.1.	predložiť zmluvu po jej podpise Národnej rade SR na vyslovenie súhlasu a na rozhodnutie, že zmluva má podľa článku 7 ods. 5 Ústavy SR prednosť pred zákonmi;

ministra zahraničných vecí
C.2.	odôvodniť návrh na vyslovenie súhlasu so zmluvou v Národnej rade SR;
D.	ukladá
ministrovi zahraničných vecí
D.1.	vykonať príslušné opatrenia spojené s nadobudnutím platnosti zmluvy,

D.2.	zabezpečiť vyhlásenie zmluvy v Zbierke zákonov SR,

ministrom a predsedom ostatných ústredných orgánov štátnej správy
D.3.	zabezpečiť vykonávanie zmluvy po nadobudnutí jej platnosti.

Vykonajú: 	predseda vlády
ministri a predsedovia ostatných ústredných orgánov štátnej správy

Na vedomie: 	prezident SR
                     	predseda Národnej rady SR